b'\n_START_ARTICLE_\n2011. aasta Eesti presidendivalimised\n_START_PARAGRAPH_\n2011. aasta Eesti presidendivalimised toimusid Riigikogus 2011. aasta 29. augustil. _NEWLINE_Riigikogu erakorraline istungj\xc3\xa4rk, mille p\xc3\xa4evakorras oli Vabariigi Presidendi valimine, toimus 29. augustil kell 13.00. President valiti salajasel h\xc3\xa4\xc3\xa4letusel, kus igal Riigikogu liikmel oli \xc3\xbcks h\xc3\xa4\xc3\xa4l. Presidendiks valituks saamiseks pidi kandidaat koguma Riigikogu koosseisu v\xc3\xa4hemalt kahekolmandikulise toetuse ehk v\xc3\xa4hemalt 68 Riigikogu liikme h\xc3\xa4\xc3\xa4le._NEWLINE_Presidendidkandidaatideks seati \xc3\xbcles ametis olev president Toomas Hendrik Ilves, kelle kandidaadiks registreerimist toetasid Reformierakonda, Isamaa ja Res Publica Liitu ning Sotsiaaldemokraatlikku Erakonda kuulunud 75 parlamendisaadikut, ja tema vastaskandidaat Indrek Tarand, kes sai oma kandidatuurile 26 Keskerakonna liikme toetuse._NEWLINE_Riigikogus kell 13.00 alanud presidendivalimiste esimeses voorus osutus valituks Toomas Hendrik Ilves, kes kogus 73 h\xc3\xa4\xc3\xa4lt, Indrek Tarand sai 25 h\xc3\xa4\xc3\xa4lt ning 3 h\xc3\xa4\xc3\xa4letussedelit osutusid kehtetuks, kahele neist oli m\xc3\xa4rgitud toetus m\xc3\xb5lemale kandidaadile ning \xc3\xbcks sedel oli j\xc3\xa4\xc3\xa4nud t\xc3\xbchjaks.'